Zoom (հեռավար հաղորդակցություն)

Zoom Video Communications,  հեռավար հաղորդակցություն առաջարկող  ծառայություն, որի կենտրոնական գրասենյակը գտնվում է Կալիֆոռնիայի Սան Խոսե քաղաքում։ Ծառայության միջոցով հնարավոր է իրականացնել տեսակոնֆերանսներ, առցանց հանդիպումներ և բջջային հեռախոսի միջոցով տեսազանգեր։

Պատմություն 
Zoom ընկերությունը հիմնադրվել է 2011 թվականին՝ «Cisco Systems» բազմազգ ընկերության առաջավոր ինժեների կողմից։ 2013 թվականի հունվարին ընկերությունն առաջարկել է իր ծառայությունը և արդեն մայիսին իր օգտատերերի թիվը հասավ մոտ մեկ միլիոնի։ Թողարկման առաջին տարվա ընթացքում ընկերությունը համագոծակցել է B2B  իրավաբանական անձանց հետ։

2013 թվականի դեկտեմբերին Zoom ընկերությունը հայտարարել է, որ ինտեգրվում է  Մայքրոսոֆթ ընկերության կողմից ստեղծված գրացուցակային ծառայության մեջ։

2014 թվականի մարտին Zoom-ը ավելացրեց առցանց հավաքներին մասնակիցների հնարարվորությունը՝ «Voxbone» ընկերության հետ համագործակցելով հնարավոր դարձավ անվճար զանգահարել բջջային հեռախոսով։ Նույն թվականի վերջին թողարկվեց 3.5 տարբերակը, որը հասանելի դարձավ iOS  բջջային օպերացիոն համակարգով  աշխատող սարքերի համար։

2014 թվականի հունիսին Zoom-ի օգտատերերի քանակը հասել էր 10 միլիոնի։ 2015 թվականի փետրվար ամսվա դրությամբ  Zoom Video Communication հիմնական արտադրանքի՝ Zoom Meetings-ի (հավաքներ) օգտատերերի քանակը հասավ 40 միլիոնի, որի մեջ մտնում էր 65․000 կազմակերպություն, որոնք ընդհանուր ժողովների ընթացքում գերազանցել են 1 միլիարդ րոպեն։

Ապրանքներ 
Նախապես Zoom ծրագրով հնարավոր է եղել կոնֆերանս անցկացնել՝  15 հոգու մասնակցությամբ։ 2013 թվականի հունվարի 25-ին, հնարավոր է եղել մասնակիցների թիվը  տեսազանի միջոցով   դարձնել 25 հոգի։ Ծրագրի 2.5 վարկածը հնարավոր է դարձրել մեկ կոնֆերանսի  ընթացքում տեսազանգով ընդգրկել մինչև  100  մասնակից։ Այդ օրվանից ընկերությունն իր հավելվածի հնարավորությունն ընդլայնել է՝ ներառելով մինչև 500 մասնակից։  Zoom ծրագիրն իրականացնում է հաճախորդների գաղտնագրում՝ օգտագործելով 256 բիթանոց ալգորիթմը Advanced Encryption Standard (AES 256) բովանդակության ներկայացման համար։ 2015 թվականի հոկտեմբերի դրությամբ տեսազանգով մասնակիցների ստորին շեմը 25-ից հասցվել է մինչև 100-ի։ 2015 թվականից մինչև 2016 թվականի կեսերը   Zoom Video Communications-ը  համագործակցել  է Skype-ի հետ և ինտեգրվել է Slack-ին։

Նախկին հետազոտող Ուոլթ Մոսբերգը մտահոգված էր, որ  Zoom կարող է որակապես տուժել, եթե մասնակիցների թիվը մեծանա։ Մոսբերգի խոսքով, «հնարավոր է, որ եթե  դրանք օգտագործեին միլիոնավոր մարդիկ, դրանից կտուժի արագությունն ու որակը»։ The Wall Street Journal-ն իր հրապարակման մեջ նշել է, որ «Zoom-ը  Skype-ի  կամ Google Hangouts-ի հաճելի այլընտրանքն է։ Այդ ընթացքում՝ թողարկումից առաջ Ռամոն Ռեյը հնարավորություն է ունեցել կիրառել Zoom։

2013 թվականի ապրիլի 2-ին, Zoom-ի գործարկումից 2 ամիս անց  Ջուդի Շնայդերն ու Պոլ Դոերթին  Zoom դիտարկել են որպես ընկերության  ղեկավարի   «տեխնիկական առաջնահերթություն»։ Արդյունքներն ամփոփելիս նրանց առաջին խոսքը եղել է «սեր առաջին բայթից»։  «Առաջին հանդիպումն անցել է առանց խնդիրների», — ասել են հեղինակները։ «Բոլորը հավաքվել են ժամանակին, համարյա ոչ ոքի չենք սպասել»։Այդ ժամանակ չեն եղել այլընտրանքային  հեռախոսահամարներ, որոնք նշվեին կայքում։  2013 թվականի դեկտեմբերի 14-ին Zoom -ը ներդրել է հաղորդակցման  2.5 տարբերակը։ 2013 թվականի սեպտեմբերին, երբ տեսակոնֆերանս Zoom-ը թողարկվել է, վեց ամսվա ընթացքում Էմիլի Ռիդը մանրամասն գրել է ծրագրի մասին, նշելով, որ այն «իդեալական է, եթե դուք ցանկանում եք ձայնագրել Ձեր հավաքը, կամ կիսվել բջջայինի  Ձեր էկրանով», սակայն մեկը մեկի հետ զանգահարելու ժամանակ ժամանակային սահմանափակում չկա, խնդիրն այն է, որ խմբային զանգերի դեպքում ժամանակը սահմանվում է  40 րոպե ։ Ծրագիրն արդյունավետ է նաև այն անձանց համար, որոնք չունեն Skype կամ Google+։

2013 թվականի հոկտեմբերի 3-ին Geek Magazine  հրապարակել է  այլընտրանքային FaceTime-ը՝ Android-ի համար, որում ներառված է եղել Zoom ծառայությունը, ասվել է, որ  „չնայած Zoom-ը ստեղծվել է պրոֆեսիոնալ կոնֆերանսի համար, այն իրականում շատ հեշտ է կիրառել անձնական նպատակների համար“։ SheKnows կանացի ժամանցային վեբ կայքը նշել է, որ „Zoom-ն օգնում է երիտասարդ ձեռնարկություններին՝ հասնելու այն շփման մակարդակին, որը սովորաբար հատուկ է խոշոր ընկերություններին“։

Նիտին Պրադխան InformationWeek-ի համար հոդված է գրել, որում ասել է, որ „մեկ տարի օգտագործելուց հետո այն դարձել է կարևոր իրադարձություններ քննարկելու իմ շփման հարթակը՝ հեռախոսից և էլեկտրոնային փոստից առավել“։

Ծանոթագրություններ

Արտաքին հղումներ 
Պաշտոնական կայք
 Google Finance
 Yahoo! финансов
 Bloomberg
 Reuters
 SEC подачи

ՆԱՍԴԱՔ-ում ցուցակված ընկերություններ